ΓΡΑΠΤΗ ΕΡΩΤΗΣΗ E-3316/01

υποβολή: Jorge Hernndez Mollar (PPE-DE) προς την Επιτροπή

(28 Νοεμβρίου 2001)

Θέμα: Ενισχύσεις για την εμπορική διάθεση οικολογικών προϊόντων της Ανδαλουσίας

Η Ένωση Επιχειρήσεων Οικολογικών Προϊόντων της Ανδαλουσίας (Ισπανία) σκοπεύει να προωθήσει την παραγωγή και εμπορική διάθεση των οικολογικών αυτών προϊόντων και, ως εκ τούτου, ζητεί πληροφορίες σχετικά με την ύπαρξη κοινοτικών ενισχύσεων στον τομέα αυτόν.

Η Ένωση αυτή, η οποία δεν έχει κερδοσκοπικό χαρακτήρα και η οποία συγκροτήθηκε τον περασμένο Φεβρουάριο, εκπροσωπεί τα οικονομικά, κοινωνικά και επαγγελματικά συμφέροντα των οικολογικών αγροεπισιτιστικών επιχειρήσεων της Ανδαλουσίας, με κύριο στόχο την αύξηση της παραγωγής.

Μπορεί η Επιτροπή να μας πει τι απάντηση είναι δυνατόν να αναμένει σχετικά με το θέμα αυτό η εν λόγω Ένωση, στο πλαίσιο των ειδικών ενισχύσεων που ενδεχομένως προβλέπει η κοινοτική νομοθεσία, για την προώθηση και ενθάρρυνση τόσο της παραγωγής όσο και της εμπορικής διάθεσης των οικολογικών αγροτικών προϊόντων διατροφής·

Απάντηση του κ. Fischler εξ ονόματος της Επιτροπής

(15 Ιανουαρίου 2002)

Με τη νέα πολιτική αγροτικής ανάπτυξης, που εγκρίθηκε από το Συμβούλιο τον Ιούνιο του 1999, επιδιώκεται να τεθεί σε εφαρμογή συνεκτικό και διατηρητικό πλαίσιο που εγγυάται το μέλλον των αγροτικών ζωνών, ευνοώντας τη διατήρηση και τη δημιουργία απασχόλησης και λαμβάνονταςπόψη τις επιταγές της ποιότητας γεωργικών προϊόντων με σεβασμό προς το περιβάλλον. Ορισμένα διαρθρωτικά μέτρα προβλεπόμενα στον κανονισμό (ΕΚ) αριθ. 1257/1999 του Συμβουλίου της 17ης Μαΐου 1999 για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και για την τροποποίηση και κατάργηση ορισμένων κανονισμών(1), τα οποία εγκρίθηκαν στο πλαίσιο των προγραμμάτων αγροτικής ανάπτυξης, θα μπορούσε επίσης να συμβάλουν ως απάντηση στις ανησυχίες που διατυπώθηκαν από το Αξιότιμο Μέλος του Κοινοβουλίου.

Κατά τον τρόπο αυτό τα γεωργοπεριβαλλοντικά μέτρα δίδουν,πό ορισμένες προϋποθέσεις, τη δυνατότητα να δοθούν πριμοδοτήσεις στους γεωργούς οι οποίοι ασχολούνται με τη βιολογική παραγωγή, με τήρηση των διατάξεων του κανονισμού (ΕΟΚ) αριθ. 2092/91 του Συμβουλίου της 24ης Ιουνίου 1991 περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής(2). Τα μέτρα αυτά επαναλαμβάνονται στο οριζόντιο πρόγραμμα αγροτικής ανάπτυξης της Ισπανίας. Στο οριζόντιο επιχειρησιακό πρόγραμμα για τη βελτίωση των διαρθρώσεων παραγωγής στις ζώνες στόχου 1 στην Ισπανία, έχουν προβλεφθεί ενισχύσεις στις επενδύσεις σε γεωργικές εκμεταλλεύσεις, περιλαμβανομένων επενδύσεων για την ποιοτική βελτίωση γεωργικών προϊόντων. Όσον αφορά το περιφερειακό επιχειρησιακό πρόγραμμα για την Ανδαλουσία, προβλέπει ενισχύσεις στη μετάβαση και την εμπορία, ιδιαίτερα για τη βελτίωση και τον έλεγχο της ποιότητας προϊόντων, για τον προσανατολισμό της παραγωγής με βάση τις τάσεις αγοράς και για το άνοιγμα νέων τρόπων διάθεσης. Επίσης προβλέπει ενισχύσεις για την ενθάρρυνση στην προσαρμογή και στην ανάπτυξη των αγροτικών ζωνών, ιδιαίτερα στον τομέα της παροχήςπηρεσιών στις γεωργικές εκμεταλλεύσεις και για την εμπορία προϊόντων ποιότητας.

Είναι σκόπιμο ναπομνησθεί εδώ ότι η διαχείριση των προγραμμάτων αυτών πραγματοποιείται στο επίπεδο του κράτους μέλους, δηλαδή των εθνικών ή/και περιφερειακών αρχών του.

Κατά συνέπεια, η ένωση επιχειρήσεων βιολογικών προϊόντων Ανδαλουσίας οφείλει να αποταθεί στις ισπανικές αρχές που είναι αρμόδιες για τη διαχείριση των προγραμμάτων αυτών, προκειμένου να μελετηθεί η επιλεξιμότητα των ενεργειών που προτείνονται στο πλαίσιο των προγραμμάτων που αναφέρονται ανωτέρω.

(1) ΕΕ L 160 της 26.6.1999.

(2) ΕΕ L 198 της 22.7.1991, όπως τροποποιήθηκε τελευταία με τον κανονισμό (ΕΚ) αριθ. 436/2001 της Επιτροπής της 2ας Μαρτίου 2001, ΕΕ L 63 της 3.3.2001.